Derfor går Frp ut av regjeringen

Hvorfor gikk det så langt av Fremskrittspartiet ville ut av regjeringen?

Frp ønsket å hente sønnen til IS-kvinnen, men ikke moren.

– Vi kunne tatt imot barn, men vi kompromisser ikke med folk som har tatt del i terrororganisasjoner. Da var begeret rent over, sa leder Siv Jensen før hun kunngjorde at partiet derfor forlater regjeringen.

Selv om Frp nå er ute, vil de andre partiene fortsette i regjeringen – altså Høyre, Venstre og KrF. Erna Solberg vil dermed fortsatt være statsminister i en ny, såkalt mindretallsregjering.

Hvem skal ut?

Frp har hatt syv statsråder som nå mister jobben:

Siv Jensen skal ikke lenger være finansminister

skal ikke lenger være finansminister Jøran Kallmyr skal ikke være justisminister

skal ikke være justisminister Jon Georg Dale skal ikke være samferdselsminister

skal ikke være samferdselsminister Harald Tom Nesvik skal ikke være fiskeriminister

skal ikke være fiskeriminister Sylvi Listhaug skal ikke være olje- og energiminister

skal ikke være olje- og energiminister Terje Søviknes skal ikke være eldre- og folkehelseminister

skal ikke være eldre- og folkehelseminister Ingvil Smines Tybring-Gjedde skal ikke være samfunns- og sikkerhetsminister

Disse postene kan fylles av personer fra Høyre, KrF eller Venstre, men noen poster kan også kuttes ut.

Her kan du følge utviklingen i regjeringskabalen.

Hva skjer nå?

Statsminister Erna Solberg bekrefter at regjeringen vil fortsette å styre ut fra den politiske plattformen som ble forhandlet for et år siden. Neste stortingsvalg er allerede i 2021, dermed vil de ikke forhandle frem en ny politisk plattform.

Se videoen med Solbergs reaksjon:

Hva skal Frp nå gjøre?

De fortsetter frem til de har fått avskjed i nåde av Kongen i statsråd. Deretter vil de drive politikk i Stortinget på bakgrunn av sitt eget partiprogram og ikke regjeringens politiske plattform.